KÄÄNNEKOHTA Enkelit keskuudessamme
Tervetuloa.
Uskotko enkeleihin?
Kolme henkilöä todistaa nähneensä heitä omin silmin.
Tulossa: poika saa taivaallista apua viime hetkellä.
Epätavallinen kohtaaminen pelastaa sotilaan elämän.
Enkelit vievät naisen harvojen näkemään paikkaan.
Seuraavan tarinan poika tarvitsi ihmettä.
Tuliko apu liian myöhään?
Lakeni syntyi Keniassa.
Äiti jätti hänet isoäidin huostaan.
Hän nimesi hänet Lakeniksi, joka tarkoittaa pikku rääpälettä.
Helen Omae tapasi Lakenin vieraillessaan kylässä.
Suoritimme arviointia Operaatio Siunauksen toimesta.
Liikutuin nähdessäni hänet.
Hän näytti hyvin väsyneeltä ja heikolta.
Lähtiessään alueelta he eivät voineet unohtaa Lakenia.
Se oli sydäntä särkevää.
Pelkäsin hänen kuolevan, jos jättäisimme hänet.
En kestänyt ajatusta.
He palasivat kylään ja veivät Lakenin sairaalaan.
Lääkäreiden mukaan hän olisi kuollut kahden viikon sisällä.
Helenin ja Lakenin välille muodostui vahva side.
Yhdessä miehensä kanssa he päättivät adoptoida hänet.
Hän on lahja Jumalalta.
Nimesimme hänet Barakaksi, joka tarkoittaa siunausta.
Baraka on lapseni, ja minulla on kaikkea, mitä äiti haluaa.
Baraka ei ehkä olisi elossa ilman väliintuloa.
Tänään hän on terve ja onnellinen.
Hän on osa rakastavaa perhettä.
Jumalalla oli syynsä perustaa Operaatio Siunaus Keniaan.
Olen onnellinen ollessani osa järjestöä, -
sekä ollessani Barakan äiti.
Sanotaan, että ystävät ovat naamioituneita enkeleitä.
Järjestömme toimii pelastaakseen Lakenin kaltaisia lapsia.
Voit ottaa osaa menemällä ruudussa näkyvään osoitteeseen.
Seuraavan tarinan poika piti hauskaa, kunnes jotain tapahtui.
Taivaallinen kohtaaminen käänsi kuitenkin tilanteen.
Olen 12-vuotias Josiah Lamb.
Olin vesiskootterionnettomuudessa.
Kuulin Jumalan sanovan: "Nosta kätesi ylös".
Hän harrasti vesiurheilua vävyni kanssa tuona viikonloppuna.
Olin skootterin ohjaksissa.
Kiihdytin vauhtia aikomuksena pyöriä ympyrää.
Vedessä oli köysi, johon veneet kiinnitetään.
Ajoimme sitä päin.
Olin yläkerrassa, kun kuulin hälinää ulkoa.
Taivas kirkastui ja aika pysähtyi sekunteja ennen törmäystä.
Se oli ihmeellistä.
Taivas oli täynnä enkeleitä.
He eivät olleet pikkuenkeleitä jousipyssyineen.
Heillä oli palavat miekat.
He olivat todella vahvoja ja isokokoisia.
Kuulin Jumalan sanovan: "Nosta kätesi, Josiah."
Vävyni nosti hänet vedestä.
Hän oli hyvin veltto.
Mieheni piteli häntä sylissään.
Hänen kaulansa oli revennyt syvältä.
Kuulin ilmavirran kulkevan ja veri virtasi.
Se oli hyvin pelottavaa.
Mieheni rauhoitteli häntä.
Hän sanoi: "Älä ole huolissasi, tulet selviytymään."
Tilanne oli hyvin kaoottinen.
Hänen rauhoittavat sanansa tulivat tarpeeseen.
Hänet piti laittaa koomaan turvotuksen laskemiseksi.
Muutoin hengitys olisi tukkeutunut.
Mursin kaksi sormeani.
Käsivarteni on yhtä arpikudosta.
He kertoivat Josiahin nostaneen kätensä ylös viime hetkellä.
Jos hän ei olisi nostanut kättään, -
köysi olisi katkaissut hänen kaulansa.
Vaikka kaulani repesi ja sormeni murtuivat, -
iloitsen ollessani elossa.
Hän ei voinut puhua aluksi.
Kun kykenin puhumaan, kerroin äidille nähneeni enkeleitä.
Kuuntelin hämmästyneenä hänen kokemustaan.
Jumala oli läsnä.
Kuulin Hänen äänensä ensimmäistä kertaa, ja se pelasti minut.
Kerroin kaikille kokemastani.
Ihmiset ovat alkaneet pyytää minulta rukousta.
Hän rukoili toisten puolesta -
ja kertoi heille Jumalalta saamansa sanoman.
Osallistuin Baltimoressa tapahtuvaan lähetysaktioon.
Paikalla oli koditon mies pyörätuolissaan.
Menin rukoilemaan hänen puolestaan.
Rukouksen jälkeen hän pystyi liikuttamaan jalkojaan.
Rukoilin Jumalaa, että hän pystyisi kävelemään.
Kolmannen kerran jälkeen hän nousi tuolista ja käveli.
Mieheni kertoi tapahtumista nuorisopastorille.
Hän sanoi: "Kun hän antaa ihmisille sanan -
ja rukoilee heidän puolestaan, Jumala koskettaa heitä."
Tiesin Jumalan olevan totta ennen onnettomuutta.
Pidin Häntä kuitenkin hyvin tuomitsevana Jumalana.
Hän on jotain paljon enemmän.
Jumala rakastaa minua niin paljon, että hän säästi henkeni.
On ollut mahtavaa nähdä Jumalan toimivan.
Hän tuli hyvin todelliseksi Josiahin elämässä.
Josiahin tarina todistaa enkeleiden olevan totta.
Sana sanoo: "Hän antaa enkeleilleen sinusta käskyn -
varjella sinua kaikilla teilläsi. He kantavat sinua käsillänsä, -
ettet jalkaasi kiveen loukkaisi." Ps. 91:11-12
He toimivat samoin myös sinun kohdallasi.
Katkon jälkeen näemme miten käy, -
kun sotilas kävelee suoraan vihollisen luo.
"Jos ei nisun jyvä putoa maahan ja kuole, niin se jää yksin; -
mutta jos se kuolee, niin se tuottaa paljon hedelmää.
Joka elämäänsä rakastaa, -
kadottaa sen, mutta joka vihaa elämäänsä tässä maailmassa, -
hän on säilyttävä sen ian- kaikkiseen elämään.” Joh. 12:24-25
Näemme amerikkalaisen sotilaan, joka taisteli elämästään.
Väärä suunta oli maksaa kaiken.
Pelastuiko hän mystisen taistelutoverin toimesta?
Hyökkäys Pearl Harboriin, vuonna 1941, -
vei Yhdysvallat julmaan maailmansotaan.
Pesäpalloilija, George Shee oli yksi sotilaista.
Jouduin armeijaan kolmeksi vuodeksi valtion toimesta.
Hän oli ollut Evelynin kanssa aviossa vain puoli vuotta, -
kun hän lähti taistoon natsi- Saksaa ja sen liittolaisia vastaan.
Olin huoltojoukoissa.
Kuljetimme osia ajoneuvoille ja tankeille.
Vaimoni rukoili kotona puolestani.
Tarvitsin täyden rukoustuen.
George kantoi rukouksia mukanaan aina Ranskaan asti.
Hän oli kolmannessa aallossa Normandian maihinnousussa.
Kuulimme aseiden äänet lähestyessämme rantaa.
Sanoin: "Kuulostaa sodalta. Kunpa voisimme palata takaisin."
Se ei ollut mahdollista.
Kun aluksen ovi avautui, oli mentävä eteenpäin.
Seuraavina kuukausina liittolaiset työnsivät joukkoja pohjoiseen.
Epätoivoissaan Hitler asettui viimeiselle puolustuskannalle.
Georgen yksikkö oli paikalla jakamassa tarvikkeita etulinjaan.
Erään kerran George eksyi matkallaan tovereidensa kanssa.
Sota-alueella eksyminen ei ole hyväksi.
Saksalaiset käänsivät tienviittoja väärään suuntaan.
Se teki tilanteesta entistä sekavamman.
George kääntyi väärään suuntaan.
Kuulin äänen sisälläni: "Käänny ympäri."
Uskon Herran puhuneen minulle.
Tunsin koko matkan ajan, että minun pitäisi kääntyä.
Näin amerikkalaisen sotilaan kävelevän meitä vastaan.
Oli outoa, että hän oli siellä yksin.
George kysyi varautuneena sotilaalta ajo-ohjeita.
Hän kehotti kääntymään takaisin.
Kiitin ja käänsin auton ympäri.
Aioin poimia hänet kyytiin.
Tie oli suora ja täysin aukealla alueella.
Mies oli kadonnut.
Ei ole mahdollista, että ihminen katoaa niin nopeasti.
Uskon hänen olleen enkeli.
Kun pääsen taivaaseen, haluan puhua hänen kanssaan.
Ilman häntä George ei ehkä olisi palannut kotiin.
Vihollinen vaani sillä tiellä.
Jos olisin jatkanut, olisimme kuolleet tai tulleet vangituiksi.
Herra ei saanut minua kääntymään puhumalla, -
joten Hän lähetti enkelinsä.
Hän vastasi vaimoni rukouksiin.
Sodan loputtua George palasi rakkaan vaimonsa luo.
He elivät hiljaiseloa Kentuckyssa.
He kasvattivat kaksi poikaa ja juhlivat yli 50 vuoden liittoaan.
Evelyn nukkui pois vuonna 1995, -
mutta parin perintö uskossa Jeesukseen elää yhä.
George palaa usein vuoteen 1944.
Jumala säästi minut.
Olin 22-vuotias, ja Hän olisi voinut ottaa minut pois.
Nyt olen 90-vuotias ja kiitän Häntä jokaisesta vuodesta.
George jakaa uskonsa muiden veteraanien kanssa.
Olen ylpeä saadessani palvella maatani.
Selvisin historiallisesta sodasta.
Palveluksesta maalleen täytyy olla ylpeä.
Vain Jumala voi auttaa läpi sodasta.
Jumalan enkelit suojelevat meitä ihmeellisesti.
Hän lupaa suojella heitä, jotka tunnustavat Hänet.
Hän vapauttaa heidät vaikeuksista.
Jos rakastamme Häntä, Hän suojelee meitä.
Katkon jälkeen nainen kohtaa enkelin pudottuaan vesiputouksesta.
"Hän peittää pilvillä taivaan ja valmistaa sateen maalle.
Herra mielistyy niihin, jotka häntä pelkäävät, -
jotka panevat toivonsa hänen armoonsa.” Ps. 147:8,11
Olemme puhuneet enkeleiden todellisuudesta.
Seuraavan tarinan nainen näki enkeleitä omin silmin.
Mary Neal on ortopedian kirurgi.
Hän rakastaa ulkoilmaseikkailua miehensä, Billin kanssa.
Vuoden 1999 seikkailu vei Maryn matkalle, josta monet eivät palaa.
Nautimme kajakilla soutamisesta ja matkailusta.
Puhumme espanjaa ja olemme käyneet ulkomailla useasti.
Päätimme lähteä Chileen melomaan mieheni syntymäpäivänä.
Bill jätti viimeisen päivän väliin viikon melomisen jälkeen.
Mary jatkoi muiden mukana vaaralliseen joen pätkään.
Kyseinen osuus tunnetaan vesiputouksistaan.
Pudotukset ovat 3 - 6 metriä.
Kokeneille melojille ne eivät ole mahdottomia.
Pyörreliike ja veden massa olivat valtavat.
Pudottuani kajakin keula jäi pohjaan kiinni.
Vajosin täysin pinnan alle.
Veden paine oli niin valtava, että painauduin keulaa vasten.
En voinut edes liikuttaa käsiäni avatakseni roiskekangasta.
Mary oli jumissa, eikä voinut muuta kuin rukoilla.
Pyysin vilpittömästi Jumalan tahtoa tapahtuvaksi.
Tarkoitin sitä todella.
Samassa hetkessä tunsin suurta lohtua ja tyyneyttä.
Tiesin mieheni ja lasteni tulevan selviämään, -
jäinpä henkiin tai en.
Uskon Kristuksen pidelleen minua siinä tilanteessa.
Ryhmänjohtajat tajusivat Maryn jääneen jumiin putouksen alle.
He yrittivät päästä luokseni siinä onnistumatta, -
sillä virtaus oli liian voimakas.
Jossain vaiheessa he ymmärsivät etsivänsä ruumista.
Kehoni siirtyi kohti etukantta.
Tunsin polvieni taipuvan itsestään.
Ortopedina analysoin itsekseni, että sääriluuni on murtunut.
En kuitenkaan tuntenut kipua, pelkoa, enkä hapentarvetta.
Tiesin olleeni pinnan alla liian kauan ollakseni elossa, -
mutta tunsin itseni elävämmäksi kuin koskaan.
Kun kehoni vapautui kajakista, sieluni vapautui ruumiistani.
Mary katsoi alas jokeen irtautuessaan ruumiistaan.
Hän tapasi taivaallisia olentoja.
Olimme hyvin onnellisia tavatessamme toisemme.
Tiesin heidän tunteneen minut ja rakastaneen minua aina.
Tunsin samoin heitä kohtaan.
Tiesin heidät Jumalan lähettämiksi.
He veivät minua erittäin kaunista polkua pitkin.
Kuljimme kupolimaista rakennelmaa kohti.
Se säteili kauneutta ja väriloistoa, -
sekä täydellistä Jumalan rakkautta.
En voi koskaan täysin kuvailla tai selittää sitä.
Olin täysin häkeltynyt kotiin saapumisen tunteesta.
Mutta pian meidät valtasi pettymyksen tunne.
Minulle kerrottiin, että aikani ei ole vielä.
Työtä oli tehtävänä ja minun oli siksi palattava kehooni.
Mary palasi joelle ja näki kavereidensa elvyttävän häntä.
Näin heidän aloittavan elvytyksen.
Tunsin hänen katsovan minuun ja anovan minua palaamaan.
Palasin takaisin kehooni Etelä-Amerikan syrjäseudulla.
Mary oli ollut kadoksissa 15 - 25 minuuttia.
Lääketiede ei kykene selittämään hänen selviytymistään.
Hän toipui hitaasti vammoistaan.
Hän kertoo kirjassaan Jumalan rakkauden muuttaneen hänet iäksi.
Jumalan lupaukset ovat totta.
Jumala rakastaa meitä jokaista.
Hän tekee työtään meissä.
Hänen rakkautensa on kaikki kaikessa.
Jos hyväksymme sen, kaikki muuttuu.
Se muuttaa näkökantamme jokaiseen hetkeen.
Tieto elämästä kuoleman jälkeen -
muuttaa perusteellisesti lähestymistapamme elämään.
Kuolema on todellista.
Vievätkö enkelit sinut taivaaseen -
vai vievätkö demonit sinut helvettiin kuolemasi jälkeen?
Tee Jeesuksesta elämäsi Herra, niin varmistat pääsysi taivaaseen.
Sinun täytyy kutsua Jeesus sisään.
Jeesus kuoli puolestasi, vaikket tuntenut Häntä.
Hän kurottautuu sinua kohti juuri nyt.
Ota Hänet vastaan rukoilemalla kanssani.
Jeesus, haluan varmistaa, että pääsen kanssasi taivaaseen.
Haluan löytää luottamuksen.
Haluan iloita tietäen, että minulla on rauha kanssasi.
Jeesus, tule elämääni.
Otan vastaan rakkautesi.
Jeesus, tunnustan sinut Herraksi, aamen.
Jos rukoilit kanssani, otathan meihin yhteyttä.
Jatkamme katkon jälkeen.
"Mutta vanhurskasten polku on kuin aamurusko, -
joka kirkastuu kirkastumistaan sydänpäivään saakka." Sananl. 4:18
Jos haluat Muyiwan konserttiin, palvelukseen tai puhujaksi, -
ota yhteyttä ruudussa näkyvän numeron tai kotisivujen kautta.
Kiitos seurastanne.
Muistetaan, että enkelit ovat kanssamme.
Kuulemme nyt musiikkia.
Näkemiin ja siunausta.
RACHAEL LAMPA "Siunattu"
En ehkä voi kiivetä vuorelle nähdäkseni maailmaa.
En ehkä voi ratsastaa aalloilla ja maistaa suolaista ilmaa.
En ehkä voi rakentaa kestävää siltaa.
Veipä tie minne tahansa, yksi asia on selvää.
Olen siunattu aamusta illan koittoon.
Tunnen sinut lähelläni.
Rauhoitat minut, kun olen uupunut.
Olen siunattu hyvässä ja pahassa.
Olen ryöminyt ja juossut teitäni pitkin.
Olen kulkenut läpi tuulen ja sateen ja nähnyt auringon.
Minulta kysytään, miksi vaellan kapeaa tietä.
Vastaan iloiten, että omistamani toivon tähden.
Suomennos: Antti Malvisto